Pécs-Baranyai Kereskedelmi és Iparkamara

A regionális együttműködés szerepe az exportfejlesztésben
2020-03-03 10:00 - 13:00 (Europe/Helsinki) | Mercure Budapest Castle Hill Hotel, Mátyás terem, I. ker., Krisztina krt. 41-43., Budapest, Magyarország
A rendezvény célja, hogy tájékoztatást nyújtson a külpiacok nyújtotta lehetőségekről mind a kezdő exportőrök, mind a már tapasztalt, de új piacokat kereső vállalatok számára. Az idei konferencia egyrészt kiemelten kezeli Magyarország külgazdasági stratégiáját és prioritásait, másrészt a regionális együttműködés exportfejlesztésben betöltött szerepére fókuszál két panelbeszélgetés keretében. A panelek szakértői a magyar KKV-k külpiaci tevékenysége szempontjából fontos célterületek, a Nyugat-Balkán, valamint a Kárpát-medence és a V4-es országok üzleti lehetőségeit mutatják be.

PROGRAM
Levezető elnök: Fasimon Sándor, az MKIK alelnöke

9.30 – 10.00
Regisztráció

10.00 – 10.10
Köszöntő
Dr. Parragh László, a Magyar Kereskedelmi és Iparkamara elnöke

10.10 – 10.30
A kormányzat külgazdasági stratégiája és prioritásai
Magyar Levente, miniszterhelyettes, Külgazdasági és Külügyminisztérium

10.30 – 10.45
Az energia- és klímapolitika nemzetközi vonatkozásai
Dr. Kaderják Péter*, energia- és klímapolitikáért felelős államtitkár, Innovációs és Technológiai Minisztérium

10.45 – 11.30
Üzleti lehetőségek a Nyugat-Balkánon – panelbeszélgetés
A panelbeszélgetést vezeti Galambos Attila, az MKIK Nyugat-balkáni Tagozatának elnöke, a Nemzetközi Kollégium alelnöke
Résztvevők:
Jákli Gergely, elnök-vezérigazgató, EXIM
Hendrich Balázs*, vezérigazgató, HEPA Magyar Exportfejlesztési Ügynökség
Jenei Gábor, Nyugat-Balkáni Programok Végrehajtásáért Felelős igazgató, HEPA Magyar Exportfejlesztési Ügynökség
Dr. Örlős László, ügyvezető, Nyugat-Balkáni Zöld Központ Nonprofit Kft.
Ragab Ádám, ügyvezető igazgató, Adriatic Appraisal Kft.
*felkérés alatt

11.30 – 11.40
Kérdések és válaszok

11.40 – 12.00
Networking kávészünet

12.00 – 12.50

Közép-európai regionális együttműködés – panelbeszélgetés
A panelbeszélgetést vezeti Radetzky Jenő, az MKIK elnökségének tagja, a Fejér Megyei Kereskedelmi és Iparkamara elnöke
Résztvevők:
Kiss-Parciu Péter*, határ menti gazdaságfejlesztésért felelős helyettes államtitkár*, Külgazdasági és Külügyminisztérium
Csík László, ügyvezető igazgató, CED Közép-európai Gazdaságfejlesztési Hálózat Nonprofit Kft.
Jobbágy Dénes*, elnök-vezérigazgató, Széchenyi Tőkealap-kezelő Zrt.
Dávid Andor Ferenc*, ügyvezető igazgató, Nemzetközi Visegrádi Alap
Wolf László, vezérigazgatóhelyettes, OTP Bank
*felkérés alatt

12.50 – 13.00
Kérdések és válaszok

Részvétel feltételei
Jelentkezési határidő: 2020. február 24., hétfő
A rendezvényen való részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezések azok beérkezésének sorrendjében kerül elfogadásra. Egy vállalkozás képviseletében maximum 2 fő vehet részt az eseményen.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.

Nyitott Egyetem: érdekli Önt a kriminalisztika?
2020-03-03 18:00 - 21:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
A Nyitott Egyetem következő előadására március 3-án kerül sor.
Érdekli Önt a kriminalisztika? Esetleg szereti a krimiket és a megoldandó bűntényeket?
Hogyan értelmezzük a jó állam fogalmát?
Előadók:
Dr. Fenyvesi Csaba: A kriminalisztika elmélete és gyakorlata
Dr. Szilovics Csaba: Közpénzek és közerkölcsök
Összefoglaló videónk: https://youtu.be/E4RB9rqZryM

Knowledge to Money Club - 2020. március 4.
2020-03-04 14:00 | Nemzeti Kutatás Fejlesztési és Innovációs Hivatal (NKFIH), Kéthly Anna tér 1. II. emelet, 230 sz., Budapest, 1077, Magyarország
Az Enterprise Europe Network partnereként tisztelettel meghívjuk Önt a következő Knowledge To Money Club napra, melynek főszervezői a CE-Connector és a k2m.club.
A klubnap társszervezője a Nemzeti Kutatási, Fejlesztési és Innovációs Hivatal, a HEPA Magyar Exportfejlesztési Ügynökség Nonprofit Zrt., Enterprise Europe Network, és a MOSOLY.live.
Dátum: 2020. március 4. (szerda) 14.00 óra

Helyszín: Nemzeti Kutatás Fejlesztési és Innovációs Hivatal (NKFIH), Budapest, Kéthly Anna tér 1. II. emelet, 231 sz.
A hazai üzleti coach-okkal közösen szervezett rendezvénysorozat célja a magyar pályázók sikerességének javítása az EIC Accelerator programon belül.
A rendezvényen való részvétel térítésmentes, azonban előzetes regisztrációhoz kötött, mely ide kattintva megtehető.

Tervezett program:
13:30 – 14:00 Érkezés, regisztráció
14.00 – 14:05 Rövid köszöntő, a K2M Club célja, eredmények, tervek Dervalics Ákos – K2M Club
14:05 – 14:10 Köszöntő, Kardos Levente osztályvezető – HEPA Magyar Exportfejlesztési Ügynökség Nonprofit Zrt.
14:10 – 14:25 Horizont 2020 KKV eszköz program változásai, Divinyi Ágnes – Nemzeti Kutatási, Fejlesztési és Innovációs Hivatal
14:25 – 14:45 Út a nyeréshez 1. – Hetyey Gábor (CERC) Fast Track to Innovation nyertes (prezentáció és kérdés-felelet)
14:45 – 15:05 Co and Co – design a pályázat és piacra vitel folyamatához illesztve
15:05 – 15:20 Kávészünet, Networking
15:20 – 15:30 CE-Connector bemutatkozik – Pesti István (alapító, KKV partner) P-INVENT – (prezentáció és kérdés-felelet)
15:30 – 15.40 CE-Connector és hazai innovációs alapok – TBD (alapító, állami partner) MVA – (prezentáció és kérdés-felelet)
15.40 – 15:50 Pályázatok egy bíráló szemével: Balogh András (Semmelweis Egyetem), (prezentáció és kérdés-felelet)
15.50 Networking

A Pécs-Baranyai Kereskedelmi és Iparkamara – hivatalos Enterprise Europe Network partnerként – híradással, és megfelelő számú dél-dunántúli jelentkező esetén közös utazással támogatja a rendezvényre való eljutást.
Dél-dunántúli érdeklődők számára: kérjük, a részletek egyeztetése érdekében keresse Császár Gergely innovációs és iparfejlesztési osztályvezetőt az alábbi e-mail címen:
csaszar.gergely@pbkik.hu

Global Victoria's Women's Business Summit
2020-03-05 - 2020-03-08 | Melbourne, Ausztrália
2020 Nemzetközi Nőnapján Melbournben a helye minden üzletasszonynak.

Az Ausztrál Victoria állam a világ egyik legnyitottabb és legfejlettebb társadalma a nők számára a nemzetközi üzleti élettől, a kormányzati szerepek betöltésén keresztül, az iparban és a sportban résztvevő nőkig. Melbourne nagy tehetségekkel és emberi erőforrással rendelkezik, és a világ egyik legjobb helyszíne a női vállalkozók számára.

Előzetes program és témák:

A Monash Technology Hub látogatása (Science, Technology, Engineering, Mathematics and Medicine)
BioMelbourne Hálózat Eszköz és Diagnosztikai Laborjának megismerése
Nemzetközi Nőnap
Túra Melbourne világszínvonalú sportközpontjába
Változtassunk a játékon szimpózium
Victoria Építkezés és Alagút projekt bemutatása

Bővebben ITT tájékozódhat.

INCOTERMS 2020 képzés
2020-03-05 10:00 - 13:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
Az International Chamber of Commerce (ICC) aktualizált nemzetközi kereskedelmi szokványgyűjteményének, az Incoterms® 2020 megjelenése alkalmából szervezett képzés célja az új nemzetközi kereskedelmi szokványok bemutatása, a nemzetközi kereskedelemben 2020. január 1-jétől alkalmazható változások, a megszűnő vagy módosuló, illetve az új fuvarparitások ismertetése.

A rendezvény második felében a résztvevőknek lehetőségük lesz kérdések feltételére is.
A rendezvényt a 2019. november 21-i és 2020. február 5-i képzés nagy sikerére való tekintettel szervezzük meg ismételten. A képzések tematikája megegyezik, ezért a március 5-i eseményre azokat az érdeklődőket várjuk, akik az előző alkalmakon nem tudtak részt venni.
Előadó: Nietsch Tamás, a Magyar Kereskedelmi és Iparkamara ICC Magyar Tagozat Vám- és kereskedelemtámogatási munkacsoportjának vezetője, a Flextronics International Kft. Senior Managere.

PROGRAM

9.30 – 10.00
Regisztráció

10.00 – 10.05
Köszöntő
Magyar Kereskedelmi és Iparkamara

10.05 – 11.30
A 2020. január 1-től alkalmazható Incoterms 2020 ismertetése

11.30 – 12.00
Kérdések és válaszok

12.00 – 13.00
Networking szendvicsebéd

Részvétel feltételei
A rendezvényen való részvétel a részvételi díj előre történő átutalásához, valamint előzetes online regisztrációhoz kötött a REGISZTRÁCIÓ linken keresztül.
Jelentkezési és a részvételi díj megfizetésének határideje: 2020. február 26., szerda

Részvételi díj
20.000- Ft + áfa, azaz 25.400 Ft/fő. Az MKIK ICC Magyar Tagozat tagvállalatai számára 1 fő részvétele ingyenes. A részvételi díjról számla utólag, az átutalást követően kerül kiállításra.
Kérjük, hogy a számlázáshoz szükséges adatokat a regisztrációs felületen található jelentkezési lapon szíveskedjenek feltüntetni. A kitöltött jelentkezési lapot az icc@mkik.hu e-mail címre várjuk legkésőbb 2020. február 26-ig.
A férőhelyek száma korlátozott, ezért a jelentkezések azok beérkezésének sorrendjében kerülnek elfogadásra.

A befizetés módja
A befizetendő összeget kérjük banki átutalással az alábbi számlára utalni:
Bank: Magyar Külkereskedelmi Bank Zrt.
Számlaszám: 10300002-20373432-00003285
IBAN: [REDACTED]
Swift: MKKBHUHB
Számlatulajdonos: Magyar Kereskedelmi és Iparkamara

Az átutalás azonosítása érdekében a közleményben tüntesse fel a cégnevet, valamint az „ICC képzés” megjegyzést. Felhívjuk a figyelmet, hogy jelentkezését csak az átutalásnak a fenti számlára történő beérkezése után tekintjük érvényesnek. A befizetésről utólag kiállított számla a rendezvényen átvehető.

Indul a regisztráció a Magyar Multi Program második előminősítési körére
2020-03-09 08:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
2020. március 5-én (csütörtök) 12 órakor megnyílik a regisztráció a Magyar Multi Program második előminősítési körére az mmp.ifka.hu-n.

A regisztrációs felület várhatóan 2020. március 31-ig lesz nyitva, azonban túljelentkezés esetén a regisztráció felfüggeszthető, melyről az IFKA Közhasznú Nonprofit Kft. közleményt jelentet meg a felfüggesztés előtt 3 munkanappal.
Az előminősítésben való részvétel feltételei:
A Magyar Multi Programban való részvételhez szükséges előminősítést az IFKA Közhasznú Nonprofit Kft. végzi. A programban olyan vállalkozások vehetnek részt, amelyek megfelelnek az alábbi feltételeknek:

mikro-, kis-, vagy középvállalkozásnak minősülnek;
legalább négy lezárt üzleti évvel rendelkeznek;
minimum 5 fős alkalmazotti létszámmal rendelkeznek (2018) és;
minimum 100 millió Ft nettó értékesítési árbevétellel (2018).

Nettó értékesítési árbevételüket tekintve megfelelnek az alábbi feltételnek:

középvállalkozások esetében 20 százalékos átlagos, évesített növekedést kell felmutatni a nettó értékesítési árbevétel vonatkozásában a meghatározott időtávon (2015-2018);
mikro- és kisvállalkozások esetében 100 százalékos átlagos, évesített növekedést kell felmutatni a nettó értékesítési árbevétel vonatkozásában a meghatározott időtávon (2015-2018).

VAGY
Nettó export értékesítési árbevételüket tekintve megfelelnek az alábbi feltételnek:

a 2018. évi nettó export értékesítési árbevétele minimum 50 000 000 Ft volt;
50 százalékos átlagos, évesített növekedést kell felmutatni a nettó export értékesítési árbevétel vonatkozásában, valamint a nettó értékesítési árbevétel átlagos évesített növekedése legyen nagyobb nullánál a meghatározott időtávon (2015-2018).

A programba csak olyan vállalkozások vonhatók be, amelyek rendelkeznek a kevésbé fejlett régiókban (vagyis Közép-magyarországi régión kívül) székhellyel, telephellyel vagy fiókteleppel és a fejlesztést ott tervezik megvalósítani, illetve fejlesztési igényük nem mezőgazdasági, erdőgazdálkodási, halászati vagy a TEÁOR’08 12.00, 05.10-09.10, 19.10-20, 24.10, 30.11-12 és 33.11-20 kód szerinti tevékenységekre irányul.

Forrás: www.palyazat.gov.hu

EIT Health Infoday - Innovatív projektek finanszírozási és támogatási lehetőségei
2020-03-10 17:30 - 19:00 | Trafik, Perczel Miklós u. 22., Pécs, 7621, Magyarország
A PTE ÁOK ITD az INPUT Program közreműködésével rendezi meg az „EIT Health Infoday 2020 – Innovatív projektek finanszírozási és támogatási lehetőségei” rendezvényt, melyen régiónk innovációs és finanszírozási területen jártas szakemberei segítenek olyan kérdésekre választ találni, mint a startupok befektetői szemmel való vizsgálata, vagy egy innovatív ötlet életre keltése pályázatok segítségével.
A rendezvényen bemutatják az EIT Health 2020-as évben induló támogatási programjait, melyek régiónkban is aktívan keresik a legjobb ötleteket és startupokat, majd ezek után kötetlen formában folytatódik az este, ahol minden szakmai kérdésre választ kaphatnak a részvevők.
A szervezők tisztelettel várnak minden érdeklődőt 2020. március 10.-én 17.30-kor a Trafikban (Pécs, Perczel Miklós u. 22, 7621)!
További információk és regisztráció: http://itdweb.hu/projects/innovativ-projektek-finanszirozasi-es-tamogatasi-lehetosegei/

Portugália, az üzleti lehetőségek kapuja
2020-03-11 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A rendezvényt a koronavírus terjedésének megelőzése okán tett intézkedéssorozat végett a szervező későbbi időpontban fogja megrendezni, melyről a Kamara honlapján tájékoztatjuk az érdeklődőket.

Az esemény Portugália és a portugál nyelvű országok iránt érdeklődő vállalkozások számára nyújt tájékoztatást

a gazdasági és üzleti környezetről,
a kétoldalú gazdasági kapcsolatok alakulásáról és
az együttműködési lehetőségekről, elsősorban az ICT, az autóipar, az agrár- valamint élelmiszeripar területén.

A tájékoztató előadást követően a résztvevő vállalkozásoknak lehetőségük lesz kérdéseket feltenni, valamint rövid, személyes konzultációt folytatni Horváthné Négyessy Katalin külgazdasági attaséval.

PROGRAM

13.30 – 14.00
Regisztráció

14.00 – 14.05
Köszöntő
Magyar Kereskedelmi és Iparkamara

14.05 – 14.45
Gazdasági kapcsolataink és együttműködési lehetőségek Portugáliával – fókuszban az ICT, az autóipari, illetve az agrár- és élelmiszeripari szektorok
Horváthné Négyessy Katalin, külgazdasági attasé, Lisszabon

14.45 – 15.00
Kérdések és válaszok

15.00 – 16.00
Konzultációs lehetőség Horváthné Négyessy Katalin külgazdasági attaséval
Networking kávészünet

Részvétel feltételei
Jelentkezési határidő: 2020. március 5., csütörtök
A rendezvényen való részvétel ingyenes, de előzetes online regisztrációhoz kötött.
A 10 perces személyes konzultációra a rendezvény előtt, a regisztráció alkalmával lesz lehetőség jelentkezni érkezési sorrendben.
A férőhelyek száma korlátozott, ezért a jelentkezések azok beérkezési sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.

Vállalkozói Fórum Komló - Hogyan legyünk sikeres szolgáltatók, vállalkozók kistelepülésen, kisvárosban
2020-03-11 15:00 - 17:00 | Komló Polgármesteri Hivatal, Városház tér 3., Komló, 7300, Magyarország
Milyen vállalkozásba érdemes kezdeni egy kisvárosban? Melyik vállalkozási formát célszerű választani, mik a leghatékonyabb adózási formák, milyen támogatási, pályázati lehetőségek vannak KKV-k számára és ami a legfontosabb; kihez fordulhatok ezekben a kérdésekben?

A Pécs-Baranyai Kereskedelmi és Iparkamara és a Komlói Polgármesteri Hivatal szervezésében megrendezésre kerülő vállalkozói fórumon kérdést kaphatnak ezekre a kérdésekre az előadások során, melyeket követően minden résztvevőnek lehetősége lesz egyéni tanácsadásra az előadókkal.
A rendezvényen a részvétel díjmentes, de előzetes regisztrációhoz kötött, jelentkezését a lenti űrlap kitöltésével tudjuk elfogadni.
Időpont: 2020. március 11. (szerda) 15.00
Helyszín: 7300 Komló, Városház tér 3. /2. emeleti Nagyterem/

Programterv
15.00 Köszöntő
Polics József, polgármester, Komlói Polgármesteri Hivatal
Aktív foglalkoztatáspolitikai eszközök 2020
Előadó: Götzerné Páva Mária, járási hivatal vezető-helyettes, BMK Komlói Járási Hivatal
Komlói Egészségfejlesztési Iroda munkahelyi tervezet programjának bemutatása
Előadó: Szili-Kozma Zsófia, irodavezető, Komlói Egészségfejlesztési Iroda
A Pécs-Baranyai Kereskedelmi és Iparkamara vállalkozásfejlesztési tevékenysége
Előadó: Schmidt Enikő, osztályvezető, PBKIK Külügyi- és Kereskedelemfejlesztési Osztály
Képzési és felnőttoktatási lehetőségek, karriertanácsadás
Előadó: Piacsek László, osztályvezető, PBKIK Humánerőforrás-fejlesztési Osztály
Finanszírozási és támogatási lehetőségek (Épületenergetikai pályázatok, Új gyakornoki program, Széchenyi Kártya Program)
Előadó: Pazaurek Szabina, tanácsadó, PBKIK Külügyi- és Kereskedelemfejlesztési Osztály
Adózás, cégformák
felkérés alatt
Modern marketing eszközök: ismertség, piackutatás, célközönség, közösségépítés
felkérés alatt
Egyéni konzultációs lehetőség az előadókkal, tanácsadás

További információ:
Pazaurek Szabina
e-mail: pazaurek.szabina@pbkik.hu
tel.: +36 72 507 125
This form is currently closed for submissions.

2020-TechMeeting by Choose Paris Region
2020-03-12 | Párizs, Franciaország
A TechMeeting-ek kiváló alkalmat jelentenek külföldi startupoknak az adott területen, iparágban innovatív megoldásokat kereső francia nagyvállalatoknak történő bemutatkozásra, előre egyeztetett, célzott B2B-k keretében, illetve egyes kiválasztott cégek pitch-elhetnek is.

A korábbi, 2019-es kiírásokhoz hasonlóan – melyen már nagy sikerrel vettek részt magyar startupok – a szervezők mindegyik rendezvénynél szeretnék előszűrni az érdeklődő külföldi startupokat, ezért a jelentkezés/kiválasztás a következőképpen zajlik: első körben a hazai szervezetek javaslatokat tehetnek azon startupokra, amelyek számára az adott tematikákban a részvétel érdekes lehet, melyet megküldenek a párizsi nagykövetség külgazdasági attasé munkatársainak. Ezt követően a Choose Paris Region ügynökség választja ki, hogy mely startupokat tart relevánsnak, amelyeket a nagykövetség megkeres a lehetőséggel, az adott startup pedig érdeklődés esetén jelentkezik a programra, melyen a részvétel ingyenes.
PROGRAM
Érdeklődés esetén nagykövetségi kapcsolattartó:
Mariann Szűcs
Attachée commerciale et économique /Külgazdasági attasé

AMBASSADE DE HONGRIE
Section commerciale
140, avenue Victor Hugo, 75116 Paris
Tél.: 01 53 70 67 00
Fax: 01 47 27 35 63

E-mail: mariann.szucs@mfa.gov.hu
trade.par@mfa.gov.hu
Web: http://exporthungary.gov.hu/en
https://www.facebook.com/HunEmbassy.Paris/

Üzleti lehetőségek Albániában
2020-03-12 13:30 - 15:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A rendezvény a Magyar Kereskedelmi és Iparkamara Nyugat-balkáni Tagozata és Albánia magyarországi nagykövetsége szervezésében valósul meg „Üzleti lehetőségek Albániában” címen.

A programon a tervek szerint előadást tart többek közt Belinda Ikonomi, az Albán Pénzügyi és Gazdasági Minisztérium miniszterhelyettese.
A rendezvényen albán intézmények képviselői adnak tájékoztatást az albán piac iránt érdeklődő vállalkozások részére:

az albán üzleti környezetről,
az együttműködés fejlesztésének lehetőségeiről.

Részvétel feltételei:
Jelentkezési határidő: 2020. március 10., kedd, 10.00 óra
A rendezvényen való részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezéseket azok beérkezésének sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.

25. VIROEXPO vásár és kiállítás
2020-03-13 - 2020-03-15 | Verőce, Horvátország:
A rendezvényt a koronavírus terjedésének megelőzése okán tett intézkedéssorozat végett a szervező későbbi időpontban fogja megrendezni, melyről a Kamara honlapján tájékoztatjuk az érdeklődőket.
Az idei évben 2020. március 13-15. között kerül megrendezésre a 25. VIROEXPO vásár és kiállítás, amely Horvátország egyik legjelentősebb mezőgazdasági és élelmiszeripari kiállítása. Tavalyi évben Verőcén (Virovitica) 29 ország, 625 kiállítója mutatkozott be rekord számú több, mint 31.000 látogató előtt, összességében közel 15.000 m2 kiállítói területen.

Amennyiben részt venne a rendezvényen kérem a jelentkezési lapot kitöltve, cégszerűen aláírva 2020. február 10-ig visszaküldeni a weller.krisztina@CED.hu E-mail címre.
JELENTKEZÉSI LAP

A jelentkezéseket a kiállítóhelyek korlátozott száma miatt, a beérkezés sorrendjében és a vállalkozások jellegének figyelembe vételével tudjuk fogadni és elbírálni.

A rendezvényről bővebb információ az alábbi linken érhető el:
http://viroexpo.com.hr/

Gép - ésszel szakmaismereti verseny
2020-03-13 09:00 - 12:00 | Pécsi Kereskedelmi Központ, Majorossy Imre utca 36., Pécs, Magyarország
A szakmaismereti versenyeket későbbi időpontban rendezzük meg. A csapatokat külön is értesítjük a továbbiakról.
Az évek óta hiányszakmaként jegyzett gépipari szakmák megismertetése a célja annak a versenynek, amelyet a Pécs-Baranyai Kereskedelmi és Iparkamara szervez.
A Gép-Ésszel Baranyában címet viselő szakmaismereti megmérettetésre a baranyai általános iskolák 6., 7. osztályos tanulói jelentkezhetnek.
A verseny részleteiről a www.palyavalasztasbaranya.hu oldalon a szakmaismereti versenyek menüpontban olvashat.

Novemberre halasztják a SALIMA, SALIMATECH, MBK, G+H, VINEX és EMBAX szakvásárokat
2020-03-16 | Brno, Cseh Köztársaság
A BVV Brnói Vásárvállalat úgy döntött, hogy egy későbbi, 2020. november 19-22. közötti időpontra halasztja el a SALIMA – SALIMATECH – MBK – G+H – VINEX – EMBAX élelmiszeripari és csomagolási szakvásárokat.

Az erről szóló hivatalos sajtóközleményt ITT olvashatja.

Európai kkv-k és startupok nemzetköziesítése, az EU üzleti támogatása és a szellemi tulajdon szerepe India vonatkozásában
2020-03-18 09:00 - 12:00 | Millenáris Park, Kis Rókus u., D épület, Kis Rókus u, Budapest, 1024, Magyarország
Ezúton tájékoztatjuk Önöket, hogy a COVID-19 terjedése miatt, a 2020. március 18-i EU-India üzleti szeminárium egy interaktív online platformon keresztül kerül megrendezésre.
Az esemény programja nem változik. A vizuális és audió kapcsolatot a résztvevők között a szervezők biztosítják.
A virtuális közönség távolról élvezheti és be is kapcsolódhat az esemény különböző programpontjaiba, mint:

Key note prezentációk (taps, kérdések)
Networking (5 perces B2B találkozók minden résztvevő számára)

Az érdeklődők az esemény időpontjában az alábbi linken jelentkezhetnek be:
https://us04web.zoom.us/j/319473186

Az Európai Üzleti és Technológiai Központ (EBTC), a Magyar Kereskedelmi és Iparkamara és a HEPA által működtetett Startup Campus közös szervezésében megvalósul az interaktív üzleti szeminárium „Európai kkv-k és startupok nemzetköziesítése, az EU üzleti támogatása és a szellemi tulajdon szerepe India vonatkozásában” címmel.

Időpont: 2020. március 18., szerda 09.00 -11.40
Helyszín: 1024 Budapest, Millenáris Park, Kis Rókus u., D épület
Nyelv: angol

A szeminárium témái: a szellemi tulajdon szerepe a kkv-k és az induló vállalkozások nemzetközivé válási stratégiájában, az üzleti lehetőségek Indiában és az EU-támogatás, valamint az indiai szabadalmi ökoszisztéma.

Az ülésen az indiai piacra való belépés iránt érdeklődő kkv-kat és start-up vállalkozásokat várják szervezők.

A regisztráció ingyenes, az érdeklődő cégek a következő linken keresztül tudnak jelentkezni a rendezvényre: https://www.eventbrite.com/e/eu-business-support-and-the-role-of-ip-in-india-tickets-98076913689

Ingyenes tájékoztató Szigetváron a 2020 július 1-től életbe lépő változásokról
2020-03-18 10:00 - 12:00 | Szigetvári CsakPONT, Dózsa Gy. u. 5/A., Szigetvár, Baranya, Magyarország
Szigetvári, szentlőrinci és a sellyei járásban működő vállalkozások figyelmébe!
A július 1-től életbe lépő új TB törvény, az adóváltozások és az adatszolgáltatást érintő változásokról ingyenes tájékoztató napot tart a Pécs-Baranyai Kereskedelmi és Iparkamara, a Szigetvári Család és KarrierPONT projekt keretében 2020. 03. 18 -án 10:00-kor Szigetváron.
Helyszín: Szigetvár, Dózsa Gy. u. 5/A. Magtár épület, I. emelet
A tájékoztatóra a szigetvári, szentlőrinci és a sellyei járásban működő vállalkozások képviselőit várjuk.
Az eseményen való részvétel ingyenes, de regisztrációhoz kötött!
This form is currently closed for submissions.
A tájékoztató az EFOP 1.2.9-17-2017-00102 számú projekt az Európai Unió támogatásával és Magyar Állam társfinanszírozásával, az Európai Szociális Alap finanszírozásában valósul meg.

Magyar-török üzletember-találkozó
2020-03-18 11:00 - 12:30 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
Sajnálattal tájékoztatjuk Önöket, hogy a gaziantepi delegáció a koronavírus helyzetre való tekintettel lemondta magyarországi látogatását, így a Budapesten, március 18-án 11.00 órára tervezett magyar-török üzletember-találkozó elmarad.

A rendezvény a Magyar Kereskedelmi és Iparkamara Magyar-Török Tagozata szervezésében valósul meg, melyre a Gaziantepi Kereskedelmi Kamara delegációjának látogatása alkalmából kerül sor Budapesten.

A rendezvény a török piac iránt érdeklődő vállalkozások számára nyújt tájékoztatást:

a gaziantepi üzleti lehetőségekről,
az együttműködés fejlesztésének lehetőségeiről.

A fórumot követően kötetlen üzleti megbeszélésre nyílik lehetőség a török cégek képviselőivel, amely kiváló lehetőséget kínál sikeres jövőbeli üzletek megalapozására. A megbeszélésekhez nem szükséges időpontot foglalni.

A török cégek listáját ITT találja.

REGISZTRÁCIÓ
A férőhelyek száma korlátozott, ezért a jelentkezéseket azok beérkezésének sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.

Vállalkozói készségek fejlesztése program
2020-03-19 - 2020-03-24 | Philadelphia, Egyesült Államok
A program kimondottan olyan kezdő kutatókat céloz meg, akik fejleszteni szeretnék vállalkozói képességüket. Cél a vállalkozói gondolkodásmód kiszélesítése és a kutatás hatásának fokozása. A tréning olyan kutatásokra irányul, melyek nagy innovációs potenciállal rendelkeznek és célja az USA-ban történő kereskedelem. A képzési díj 50 euró!
Jelentkezés ITT.
Határidő: 2020. február 27.
Időpont: 2020. március 19-24.

Kutatási és Innovációs Központok és Hubok Európai Hálózata az USA-ban – 2020. február 17-21.
(Roadshow)
Európai K+I vállalkozások számára nyújt útmutatást az IKT, az egészségügy, az okos városok területén azzal, hogy bemutatja az Egyesült Államokban található jó példákat (eszközök és szolgáltatások), valamint lehetőséget kínál arra, hogy megnézze, hogyan lehet tesztelni, lokalizálni, adaptálni és készen állni az amerikai piacra.
Jelentkezés ITT.

Okos városok webinárium – 2020. január 29.
A webinárium alatt lehetősége lesz többet megismerni az intelligens városok helyzetéről az Egyesült Államokban, az EU-val való együttműködés mellett.
Regisztráció

További információ:
Dorogi Ildikó
ildiko.dorogi@rcisd.eu

A Magyar-Francia Kereskedelmi és Iparkamara vállalkozói fogadóórát tart
2020-03-20 09:00 - 13:00 | Coface Fióktelepe, Váci út 45. H ép. 7. em, Budapest, 1134, Magyarország
A Magyar-Francia Kereskedelmi és Iparkamra KKV-k számára ingyenes személyre szabott üzleti tanácsadás igénybevételére ad lehetőséget a kamarai tagoktól. A cél az, hogy az érdeklődő cégek magyar, francia vagy angol nyelven első kézből kapjanak szakmai információt az őket foglalkoztató üzleti kérdésekben.

Időpont:
2020. március 20. (péntek) 9.00-13.00
Helyszín:
Coface Fióktelepe (1134 Budapest, Váci út 45. H ép. 7. em.)
A rendelkezésre álló négy tanácsadó szakterületük és beszélt nyelveik szerint:

Kintlévőség kezelése és biztosítása, Behajtás, Partnerállomány monitoringozása, stb.
FRIEDRICH Éva (HU, EN)
Szolgáltatási igazgató – Coface Fióktelepe
coface.hu
Jogi kérdések (adózási és adóellenőrzési területek):
Dr. VILMÁNYI Ágnes (HU, FR, EN)
Avocate principale – Dr. Vilmányi Adószakértő Iroda Kft.
drvilmanyi.eu
Pénzügy / Könyvelés :
Xavier DEFAϔSSE (HU, FR, EN)
Vezérigazgató – Duna Expert Kft.
dunaexpert.hu
Üzleti partnerek keresése / kiküldetésben lévő munkavállalók bejelentése Franciaországban
GYULAI-KERTESI Edina (HU, FR, EN)
Kereskedelmi menedzser – Magyar-Francia Kereskedelmi és Iparkamara
ccifrance-hongrie.org

A részvétel ingyenes, de előzetes regisztrációhoz kötött.
Minden résztvevő számára maximum 30 perc konzultálási idő biztosított tanácsadónként. Kérjük, írja meg az info@ccifrance-hongrie.org melyik tanácsadóval és milyen nyelven szeretne konzultálni. A regisztrációt követően ennek megfelelően készülnek el a résztvevők beosztása, amiről előzetesen tájékoztatjuk Őket e-mailben.
FONTOS! Amennyiben lemondás nélkül nem jelenik meg az adott időponton, utólagosan 2000 FT+Áfa/fő részvételi díj kerül kiszámlázásra.

Kérjük, részvételi szándékát 2020. március 18-ig jelezze az info@ccifrance-hongrie.org e-mail címen.

Épít-ésszel szakmaismereti verseny
2020-03-20 10:00 - 12:00 | PSZC Pollack Mihály Technikum, Batthyány u. 1-3, Pécs, Baranya, 7622, Magyarország
A szakmaismereti versenyeket későbbi időpontban rendezzük meg. A csapatokat külön is értesítjük a továbbiakról.
Az évek óta hiányszakmaként jegyzett építőipari szakmák megismertetése a célja annak a versenynek, amelyet a Pécs-Baranyai Kereskedelmi és Iparkamara rendez. Az Épít-Ésszel Baranyában címet viselő szakmaismereti megmérettetésre a baranyai általános iskolák 6. és 7. osztályos tanulói jelentkezhetnek
A verseny részleteiről a www.palyavalasztasbaranya.hu oldalon a szakmaismereti versenyek menüpontban olvashat.

Webinárium sorozat: a kínai piacra lépés lehetőségei
2020-03-23 09:30 - 2020-03-26 11:00 | Baranya
A Koehler Group webinárium sorozatot hirdet, amely a kínai piacra lépésben segít tájékozódni.

A változás üteme Kínában felgyorsul. A geopolitika, az exponenciális technológiák, a változó demográfia és az új társadalmi normák átalakítják az üzleti környezetet. A szervezeteknek (függetlenül attól, hogy B2B vagy B2C) reagálniuk kell , hogy fennmaradjanak és boldoguljanak ebben az „új normában”.
A koronavírus jelenlegi helyzetére válaszul a vállalatoknak soha nem látott módon kell hozzá igazítaniuk üzleti modelljeiket és működésüket.
Csatlakozzon a megbeszélésekhez, amik során visszalépnek a szokásos üzletből, hogy kidolgozzanak egy hosszabb távú perspektívát, amely képes túlélni a rövidebb távú piaci változásokat.

Időpontok:

2020. március 23. 9.30
Hogyan készítsünk üzleti stratégiát a kínai piacra?
Regisztrációs link
2020. március 24. 9.30
Hogyan készítsünk értékesítési stratégiát a kínai piacra?
Regisztrációs link
2020. március 25. 9.30
Kína feltérképezése
Regisztrációs link
2020. március 26. 9.30
Üzleti stratégia végrehajtása Kínában
Regisztrációs link

Az előadások angol nyelven kerülnek megtartásra.

Első Pakisztáni Magyar Üzleti Fórum és B2B találkozó
2020-03-25 - 2020-03-27 | Pakisztán, Pakisztán
A HEPA Magyar Exportfejlesztési Ügynökség Nonprofit Zrt. (HEPA) és a Pakisztáni Magyar Nagykövetség szervezésében kerül megrendezésre az első Pakisztáni Magyar Üzleti Fórum és B2B találkozómárcius 25-27-én Pakisztánban.

Az exportorientált cégek részére a következő területeken kínálkoznak piaci lehetőségek:

Mezőgazdasági technológiák
Élelmiszer-feldolgozás
Halgazdálkodás, Állattenyésztés
Környezetipar, vízipar, szennyvízkezelés
Egészségipar
ITC

Dokumentumok:

Magyar és angol nyelvű meghívó banner
Meghívó
Jelentkezési regisztrációs lap, mely a vállalati online regisztráció során kerül kitöltésre.
Országismertető

A cégek részvételi szándékukat a regisztrációs felület kitöltésén keresztül jelezhetik legkésőbb 2020. február 03-án éjfélig.
A jelentkezéssel és a rendezvénnyel kapcsolatosan, az érdeklődők forduljanak a nagykövetség külgazdasági attaséjához, Dr. Grafjódi Istvánhoz istvan.grafjodi@mfa.gov.hu vagy a HEPA-hoz a rendezveny@hepa.hu e-mail címen.

Középfokú iparjogvédelmi tanfolyam
2020-03-25 10:00 - 15:00 | Baranya
A Szellemi Tulajdon Nemzeti Hivatala középfokú iparjogvédelmi tanfolyamot indít 2020. március 25-én.

A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam rálátást biztosít az iparjogvédelem rendszerére és főbb összefüggéseire, ezen belül részletesen tárgyalja az iparjogvédelmi oltalmi formák (szabadalom, védjegy, használati- és formatervezési-mintaoltalom) nemzeti és nemzetközi vonatkozásait, azok eljárásrendjét és gazdasági jelentőségét, az iparjogvédelem területén segítséget, információt nyújtó intézményeket és szolgáltatásaikat, az iparjogvédelmi kutatásokat segítő adatbázisokat.
A képzés írásbeli és szóbeli vizsgával zárul és középfokú iparjogvédelmi képesítést tanúsító bizonyítvány megszerzését teszi lehetővé.
A középfokú iparjogvédelmi tanfolyam részvételi díja 80.000 Ft, ami tartalmazza:
• a 60 órás képzést,
• a vizsgadíjat és
• az Iparjogvédelem című tankönyvet.
A képzés 60 tanórás.
Az előadások időpontjai: március 25., április 1., 8., 15., 22., 29., május 6., 13., 20., 10 – 15 óra között.
Helyszín: 1081 Budapest, II. János Pál Pápa tér 3., földszinti oktatóterem
A középfokú iparjogvédelmi szakvizsgára május 27-én kerül sor.
Amennyiben érdekli az SZTNH képzése, legkésőbb 2020. február 21-ig jelezze részvételi szándékát az anna.szenczi@hipo.gov.hu e-mail címen az alábbi adatokkal:
Név;
Lakcím;
Születési hely, idő;
Anyja neve;
Munkáltató megnevezése, címe (amennyiben a munkáltató téríti a képzési díjat);
A részvételi díjat a tanfolyam kezdetéig átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
Kérdéseivel kapcsolatban az SZTNH mukatársai állnak rendelkezésére a (06 1) 474 5548 telefonszámon vagy a fenti email címen.

A Pécs-Baranyai Kereskedelmi és Iparkamara szellemitulajdon-védelmi szolgáltatásokkal is áll a vállalkozások és minden érintett rendelkezésére.
Bővebb információ és elérhetőségek

Nemzetközi üzletember-találkozó Zágrábban
2020-03-26 - 2020-03-27 | Baranya
Zágrábban a LEAP csúcstalálkozó keretében nemzetközi üzletember-találkozót szervez az Enterprise Europe Network 2020. március 26-án. Az esemény fókuszában vállalkozói ismeretekhez, innovációkhoz, digitális technológiához, modern trendekhez és inspirációkhoz kapcsolódó multidiszciplináris témák állnak. A LEAP csúcstalálkozó kiváló alkalom arra, hogy új üzleti lehetőségeket ismerjen meg, és nemzetközi együttműködéseket kössön jövőbeli partnereivel.

A nemzetközi üzletember-találkozó mindenki számára nyitott, akik új nemzetközi együttműködésekre nyitottak és új piacokra szeretnének lépni.
A LEAP csúcstalálkozó egy multidiszciplináris konferencia fiatal vállalkozók számára, amely egy PRE-rendezvényből (március 24-25.) és magából a csúctalálkozóból áll (március 26-27.) A LEAP rövidítés egyébként a L(earn)=tanulni, E(ngage)=elköteleződni, A(ct)=cselekedni és a P(rogress)=haladás szavakból épül fel. A csúcstalálkozóra több mint 40 országból, több mint 4.000 résztvevőt várnak, olyan vállalkozókat, fiatal szakembereket és vezetőket, akik megváltoztathatják a világot.
A nemzetközi üzletember-találkozó a csúcstalálkozó második napján kerül megrendezésre (március 26.).
A 2020-as rendezvényen több mint 60 előadót hallgathatnak meg az érdeklődők különböző iparágakból, több mint 40 ország látogatóival találkozhatnak, párhuzamos programokon vehetnek részt, a networking események mellett pedig lehetőség lesz pitch-eken, workshopokon vagy versenyeken való részvételre.
További részletek: http://www.leapsummit.com/
A csúcstalálkozón való részvétel díjmentes, de előzetes regisztrációhoz kötött: https://leapsummit.com/apply-now/
A nemzetközi üzletember-találkozó időpontja: 2020. március 26., 16:30-19:00
A regisztráció és a tárgyalások foglalásának határideje: 2020. 03. 25.
Kiket várnak a rendezvényre?

vállalkozások
start-upok
szabadúszók
egyesületek
tanulók
egyetemek és kutató intézetek
kormány képviselők, politikai döntéshozók
klaszterek

A b2b találkozó jelentkezési felülete hamarosan aktív lesz.

További információk:
https://leapsummit.com/
https://www.facebook.com/LeapSummitZagreb/
https://www.youtube.com/channel/UCSS86KCJNlItICK99UGek1w

Webinárium: Tippek a fintech-vállalkozás fellendítéséhez
2020-03-26 16:00 - 17:00 | Webinárium, Magyarország
A Choose Paris Region szervezet március 26-ra hirdetett webináriumot, melynek témája a „Tips to boost your fintech business”.

Témák:

a többfunkciós indítási ökoszisztéma: BNP PARIBAS Plug and Play gyorsító
Hogyan csatlakozzunk a reginális pénzügyi lehetőségekhez?
a fintech-ek számára rendelkezésre álló kockázatitőke-alapok
fintech akszelerátorok
Párizsban zajló pénzügyi események

Nyel: angol

REGISZTRÁCIÓ

Villany-Ász szakmaismereti verseny
2020-03-27 10:00 - 12:00 | Pécsi Kereskedelmi Központ, Majorossy Imre utca 36., Pécs, Magyarország
A szakmaismereti versenyeket későbbi időpontban rendezzük meg. A csapatokat külön is értesítjük a továbbiakról.
Az évek óta hiányszakmaként jegyzett villamosipari és az elektronikai szakmák megismertetése a célja annak a versenynek, amelyet a Pécs-Baranyai Kereskedelmi és Iparkamara rendez. A Villany-Ász Baranyában címet viselő szakmaismereti megmérettetésre a baranyai általános iskolák 6. és 7. osztályos tanulói jelentkezhetnek.
A verseny részleteiről a www.palyavalasztasbaranya.hu oldalon a szakmaismereti versenyek menüpontban olvashat.

Építőipar, energia és belsőépítészet egy helyen / BUD-GRYF & HOME Fair 2020
2020-03-27 10:00 - 16:30 | BULWARY EVENT CENTRE, Tadeusza Wendy 14, Szczecin, 70655, Lengyelország
Nemzetközi üzletember találkozóra kerül sor az Enterprise Europe Network szervezésében az idén 11. alkalommal megrendezésre kerülő Bud-Gryf & Home Fairs vásár társrendezvényeként.

A rendezvény kiemelt szektorai:

Építőipar
Energia
Belsőépítészet.

Főbb területek:

Építőanyagok
Gépek és eszközök
Építési és belsőépítészeti anyagok
Megújuló és hagyományos energia
Szolgáltatók: geodézia, térképészet, tervezés

A rendezvény résztvevői új technológiák és trendek megismerése mellett, üzleti partnerségeket, közös technológiai, K+F projektterveket dolgozhatnak ki.
REGISZTRÁCIÓ
Jelentkezési határidő: 2020. március 16.
További információért keresse az Enterprise Europe Network pécsi irodáját:
eenpecs@pbkik.hu

Ütős vagy hasraütős honlap? – KamarAAkadémia képzése
2020-03-31 13:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Avagy hogyan építs céltudatosan egy sikeres honlapot 2020-ban! Erről szól március hónapban meghirdetett második KamarAAkadémiás képzésünk.
A képzés célja
Minden vállalkozó arra törekszik, hogy termékeivel és szolgáltatásaival elérje és a legjobb minőségben kiszolgálja a vevőit. Az interneten gyorsan változó, sokszor zavaró információ-dömpingben nem egyszerű megcélozni a fogyasztókat. Egy megfelelően felépített, működtetett és fejlesztett honlap segíthet a kínálatot a kereslettel hatékonyan összeilleszteni.
Képzés célcsoportja:
• kis és középvállalatok vezetői,
• induló vállalkozások vezetői,
• egyéni vállalkozók.
A képzés tartalma
A képzés 3 fő részből áll:
• workshop: weblapok kialakításának szemlélete, technikai megoldások, gyakorlati példák, hozott honlapok elemzése
• online képzés: a workshop online, bővített változata
• weboldal audit: honlapok személyes áttekintése, hibák feltárása, fejlesztési lehetőségek ajánlása
A résztvevők számára a témában segédanyagot biztosítunk.
Az előadóról
Az előadó életfelfogásának fő rendezőelve a proaktivitás. Hisz a komplex ügyfél és vállalkozásbarát megvalósításokban. Számos vállalkozás hatékonyságát növelte tanácsaival az online marketing, webáruházak és rendszerépítések területén. Részletesebb bemutatkozó a linkre kattintva érhető el: Czirják Tamás – előadó
Ne feledd, nem a cégedben, hanem a cégeden kell dolgoznod!
A képzés ingyenes, de regisztrációhoz kötött. Csak adószámmal rendelkező vállalkozások jelentkezését tudjuk elfogadni.

A képzés megfelelő létszám esetén indul. Maximális létszám 25 fő. Szabad férőhelyek száma: 8
A regisztráció feltétele rendezett kamarai regisztráció (minden év március 31-ig befizetett 5000 ft.)!
Regisztrálni az alábbi linkre kattintva lehet: J E L E N T K E Z É S I L A P

Online konferencia: szecsuáni termékek koronavírus ellen
2020-03-31 19:00 - 21:30 | Online
A CCPIT Sichuan olyan online konferenciát hirdetett meg, ahol 10 szecsuáni vállalat mutatkozik be. A kínai cégek a koronavírus elleni védekezésben használatos termékeket gyártanak.

Időpont: 2020. március 31.
MEGHÍVÓ

Ha érdeklődnének az ajánlat iránt, de nem tudnak részt venni az online konferencián, illetve további kérdéseik lennének, a kínai kapcsolattartó: Dan Lei, elérhetőségei: danlei@ccpit.org, tel.: 86 28 6890 9135.

Gépipar, fémfeldolgozás, lézertechnológia - STOM 2020
2020-04-01 | Kielce Trade Fairs, 1 Zakładowa, Kielce, 25-672, Lengyelország
Az Enterprise Europe Network és a Strapolskai Kereskedelmi és Iparkamara társszervezésében nemzetközi üzletember találkozót szerveznek Kielce-ben (Lengyelország)

A Kielce-ben tartott STOM vásárok a fémfeldolgozásban használt legújabb technológiák, gépek, eszközök és anyagok bemutatása mellett lehetőséget adnak üzleti tárgyalások lebonyolítására is. A hatodik alkalommal megrendezésre kerülő STOM vásárok alkalmával megismerkedhetnek a világ minden tájáról érkező potenciális partnerekkel, a fém- és gépipar képviseletében.
Kiemelt területek:

lézer- és vízvágó rendszerek,
hajlítás és formázás,
gépek, berendezések és technológiai megoldások, valamint a hegesztőiparban használt anyagok,
hegesztési folyamatok, automatizált berendezések, robotok.

REGISZTRÁCIÓ
További információért keresse az Enterprise Europe Network pécsi irodáját:
e-mail: eenpecs@pbkik.hu
